ಒಂದು ದಿನ ಜೂಲ್, ನೀರಿನ ಧಾರಕದಲ್ಲಿ ಗಾಲಿಯನ್ನ ತಿರುಗಿಸಿದಾಗ, ಆ ನೀರು ಬೆಚ್ಚಗಾಯಿತು. ಗಾಲಿಯನ್ನ ಹೆಚ್ಚು ವೇಗವಾಗಿ ತಿರುಗಿಸಿದಾಗ ನೀರು ಹೆಚ್ಚು ಬಿಸಿಯಾಯಿತು. ಗಾಲಿಯ ಮೇಲೆ ನಡೆವ ಕಾರ್ಯವು ಚಲನ ಶಕ್ತಿಯಾಗಿಯೂ ತರುವಾಯ ಉಷ್ಣ ಶಕ್ತಿಯಾಗಿ ಬದಲಾಗುತ್ತದೆ ಎಂಬುದನ್ನು ಅವರು ಈ ಪ್ರಯೋಗದ ಮೂಲಕ ತಿಳಿಸಿಕೊಟ್ಟರು.
ಜಲಪಾತದ ತಳಭಾಗದಲ್ಲಿರುವ ನೀರು ಮೇಲ್ಮಟ್ಟದ ನೀರಿಗಿಂತಲೂ ಹೆಚ್ಚು ಬಿಸಿಯಾಗಿರುತ್ತದೆ ಎಂಬ ಸಂಗತಿಯನ್ನೂ ಇವರು ತಿಳಿಸಿಕೊಟ್ಟರು. ಇದರಿಂದ ಧುಮುಕುವ ನೀರಿನ ಶಕ್ತಿಯು ಉಷ್ಣವಾಗಿ ಪರಿವರ್ತನೆಯಾಗುತ್ತದೆ ಎಂಬ ಸಂಗತಿಯು ದೃಢಪಟ್ಟಿತು.
ಒತ್ತಡದಲ್ಲಿರುವ ಅನಿಲವೂ, ಒಂದು ರಂಧ್ರದ ಮೂಲಕ ಕಡಿಮೆ ಒತ್ತಡ ಪ್ರದೇಶಕ್ಕೆ ಹೋಗುವಂತೆ ಮಾಡಿದಾಗ ಅದರ ಉಷ್ಣತೆ ಇಳಿಮುಖವಾಗುತ್ತದೆ. ಇದನ್ನು ಜೂಲ್ ಥಾಮನ್ಸ್ ಅಥವಾ ಜೂಲ್ ಕೆಲ್ವಿನ್ ಪರಿಣಾಮ ಎಂದು ಕರೆಯಲಾಗುತ್ತದೆ.

ಚಲನಶಾಸ್ತ್ರ
ಸಂಶೋಧನೆ
ಕುಟುಂಬ
ಜೀವನ